als_Latn dik_Latn sag_Latn
Skema e re e PS-së në arsim Rama: Prindërit do të zgjedhin mësuesit, pa miratimin e tyre nuk do të futen në punëPolitikë Friday, May 31st, 2013
Gëzim Saliu
Takimi në Velipojë, kreu i PS-së: Do të krijojmë agjencinë kombëtare të bregdetit
Bushat, Rama: Do të investojmë 160 milionë dollarë për ujin në parcelë
Partia Socialiste do të ndryshojë skemën e përzgjedhjes dhe marrjes në punë të mësuesve pas zgjedhjeve të 23 qershorit. Në “Këndin e fjalës” të organizuar në Velipojë në Shkodër, kreu socialist Edi Rama deklaroi dje se do të jenë prindërit, të organizuar na asamble apo komunitet, që në bashkëpunim me qeverinë do të bëjnë seleksionimin e mësuesve të fëmijëve të tyre. “Për sa i përket mësuesve ne do ta ndryshojmë komplet skemën e seleksionimit dhe të marrjes në punë të mësuesve. Ne do t’u themi prindërve që kanë fëmijët në këtë shkollë, krijoni asamblenë tuaj, komunitetin tuaj të prindërve dhe zgjidhni përfaqësuesit tuaj 2, 3 apo 5 që të jenë pjesë e bordit me qeverinë për të marrë në pyetje çdo person që do të jetë mësues në këtë shkollë. Pa miratimin e prindërve nuk bëhesh dot mësues e kjo do të thotë se prindërit nuk do mund të çojnë më fëmijën në shkollë dhe atje fëmijët të kenë përballë mësues që kanë paguar nga pesë mijë euro apo tre mijë euro për t’u bërë mësues tek kushërinjtë e Jozefinës dhe që nuk janë për atë punë”, – tha Rama. Kryesocialisti u ndal gjatë në bashkëbisedimin e tij tek sistemi arsimor, ku e krahasoi këtë të fundit me skemat piramidale të vitit 1997. “Sepse është ndërtuar komplet mbrapsht sistemi, që do të thotë se në vend që t’u jepen dy mundësi të rinjve; ata që janë më të zotë që e meritojnë dhe dëshirojnë të shkojnë në universitet, të tjerët të marrin zanat. Kështu, ndodh në të gjithë botën, nuk do bëhen të gjithë shkencëtarë dhe juristë”, – theksoi kreu i PS-së.
Subvencionet dhe turizmi
I pyetur nga banorët e Velipojës sa u përket subvencionimeve të fermerëve si në bujqësi edhe në blegtori, Rama tha se PS ka programua një skemë tërësisht të ndryshme nga ajo aktualja. “Ne do të nxisim shumë çdo formë bashkëpunimi në fshat. Në rastin e blegtorisë kemi një skemë tërësisht të ndryshme nga e tyre, nuk e kemi të kufizuar me numër jo kaq po aq por e kemi të lidhur me ciklin e prodhimit dhe të shtimit të prodhimit. Të jeni të sigurt për një gjë. Ne do të fokusohemi shumë fort te fshati nuk ka qenë kurrë prioritet bujqësia dhe blegtoria, ka qenë si xhep fals. Ne do të pesëfishojmë financimin për bujqësinë, ne do të fokusohemi shumë fort te fshati se unë besoj shumë fort që këtu fillon rilindja te toka, te prodhimi, te ushqimi, tek fshati”, deklaroi ai. Ndërkohë lidhur me turizmin, kreu socialist premtoi ngritjen e një agjencie kombëtare të bregdetit që do të merret me planifikimin dhe zhvillimin e bregdetit: “pra të turizmit në të gjithë vijën bregdetare, që do të thotë që nga mbrojtja e bregdetit tek planet e zhvillimit tek nxitja e punësimit nëpërmjet turizmit”.
Takimi në Bushat
Vizitën e tij në qytetin e Shkodrës, kryesocialisti e nisi me takimin e zhvilluar në Bushat, ku tha se socialistët e këtij qarku kanë ndryshuar dhe se do ti japin një mesazh të qartë të djathtës në 23 qershor. Rama tha se PS ka një program të qartë për të rilindur vendin dhe fshatin, për ti dhënë mundësinë sipas tij çdo shqiptari që të jetojë me një punë të ndershme. “Do të investojmë 160 milionë dollarë për ujin në parcelë, do të çojmë ujin në çdo parcelë, do rindërtojmë sistemin e kullimit që toka të mos përmbytet më. Në 300 ditët e para te qeverisjes ne do e zmbrapsim krimin dhe do rivendosim ligjin. Do ju kthejmë Policinë e Shtetit në shërbim dhe mbrojtje, po të kishim shtet ne nuk do armatoseshit me çifte për t’u mbrojtur madje dhe nga njëri-tjetri, a thua jetojmë në mesjetë. Ne do krijojmë një Polici Shteti që do mbrojnë pronën e çdo shqiptari. Individi dhe prona do jenë të paprekshme”, – premtoi kreu i PS-së Edi Rama.
Këndi i fjalës në Oblikë
Rama: Do të ngremë Ministrinë e Zhvillimit Rural
Në një takim elektoral në Komunën Oblikë, kryesocialisti Rama bëri të ditur se PS do të ngrejë një ministri të re në qeverinë e ardhshme, atë të Zhvillimit Rural. “Ne do të investojmë 160 milionë dollarë vetëm për ujitjen dhe për kullimin. Ne do ta pesëfishojmë financimin publik për bujqësinë. Ne do ta heqim akcizën e naftës, do ta heqim dhe taksën e qarkullimit të naftës. Do ta ulim sa të mundemi çmimin e natës. Jo si Saliu që i premtoi fermerëve 400 lekë naftën, ja ku jeni të gjithë këtu, 800 lekë keni vetëm taksën e naftës sot. Ne e kemi një plan konkret. Bujqësia dhe blegtoria do të jenë prioritet themelor i joni. Ne do të bëjmë një ministri të posaçme vetëm për fshatin, Ministrinë e Zhvillimit Rural”, – tha kreu socialist. Sa i përket problemit të pronave, Rama tha se do të kthejë tapitë origjinale. “Në një marrëveshje me një shtet mik ne do të vëmë në dispozicion të shtetit tonë gjithë arkivën origjinale të pronave që është manipuluar, është shkatërruar, është falsifikuar nga viti ‘91 e këtej, kopjen origjinale të arkivës së pronave. Mbi atë bazë ne do të shikojmë ecurinë e gjithë procesit të kthimit të pronave dhe do ndërtojmë një komision që do të merret në mënyrë të posaçme për të bërë transparencën e plotë të kthimit dhe kompensimit të pronave. Një komision me fuqinë e parlamentit, i cili do të tregojë shumëçka”, – pohoi kreu i PS-së.
Elbasan
Blushi: Ata që marrin ryshfet, do të ndëshkohen
Kryesuesi i zgjedhjeve elektorale të PS-së në qarkun e Elbasanit, Ben Blushi, zhvilloi dje një takim me banorë të lagjes “Brigada 17 Sulmuese”, ku shprehu domosdoshmërinë e qeverisjes pas zgjedhjeve të 23 qershorit. “Mjafton të shikojmë Elbasanin për të kuptuar sa e varfër është e gjithë Shqipëria”, – tha Blushi. Më tej, ai deklaroi se plaga më e madhe e shoqërisë shqiptare është korrupsioni dhe se PS do të ndëshkojë të gjithë ata që marrin ryshfet. “Qeveria i fut duart në xhepat e secilit prej jush. Të gjithë ata që marrin ryshfet, do të ndëshkohen. Qeveria e ka sabotuar Bashkinë e Elbasanit dhe këtë qytet prej 8 vitesh. Qyteti është i ndotur, sepse nuk ka një vend për përpunimin e mbeturinave. Saliu i ka marrë peng këtij qyteti edhe ujësjellësin si ajo kuçedra e përrallës që mban peng ujin”, – pohoi Blushi. Deputeti socialist shprehu bindjen se 80% e qytetarëve të Elbasanit, nuk ka asnjë arsye të votojnë, por kanë sipas tij, të gjitha arsyet që të votojnë Partinë Socialiste.
Reagimi ndaj akuzave të Doshit
Shkëlzen Berisha: Shpifje nga deputeti që s’ka diplomë 8-vjeçare, përballje me drejtësinë
Djali i Kryeministrit të vendit, Shkëlzen Berisha, i është përgjigjur dje publikisht deklaratës së deputetit të PS-së, Tom Doshi, bërë në Velipojë, ku ky i fundit e akuzoi atë për zotërimin e pasurive kryesore të vendit. Duke e cilësuar këtë deklaratë shpifje, djali i Kryeministrit tha se Doshit i mungon diploma e shkollës 8-vjeçare, edhe pse ka atë të universitetit, ndërsa shtoi se do të përballet me drejtësinë për këto shpifje. “Sot shqiptarët panë fytyrën pa maskë të Edi Ramës dhe nivelin ku ka degraduar skenari i rilindjes. Rama me platformën e tij akuzo, shpif e moho, buzëqeshte sot në Shkodër teksa përdorte një kontigjent krimi si dajre për shpifjet e radhës. Ai ripërsëriti në Shkodër shpifje që kanë marrë jo një, por disa herë përgjigjen e drejtësisë. Të njëjtin fat do të kenë edhe këto akuza të ambalazhuara nga Rama dhe të mbllaçitur nga goja e ordinerit Tom Boshi, që Shkodra dhe e gjithë Shqipëria e njohin si deputeti që ka diplomë universiteti por i mungon ajo e shkollës tetë vjeçare. Shpifjeve pa pikë e presje, nuk i vunë dot shenjë pikësimi, as buzëqeshjet e Ramës, i cili ndihet keq dhe humb kontrollin mes studentëve dhe diplomatëve, por e gjen veten ngrohtë dhe të përmbushur në shoqërinë e Doshëve. Shqiptarët kuptuan sot cila është rilindja e Edi Ramës. Një rilindje që për orator ka Doshët, Kokëdhimët dhe skenarist Edi Boshin”, – theksoi Shkëlzen Berisha. Më tej ai i kërkoi sqarim kreut të PS-së Rama për pallatin 5-katësh të gruas së tij, ku tha: “E ftoj Mr 20%-qindëshin që së bashku me premtimin për t’i falur gjobat bizneseve të Koçove dhe Doshëve, të mbajë premtimin për t’i shpjeguar opinionit se me çfarë parash është ndërtuar pallati 5-katësh i gruas së tij në sheshin mes pallateve, apartamentet e shumta në emër të saj, si dhe sarajet e tij qindra mijëra euro në malin e Dajtit. Ju jeni politikani i vetëm në 20 vite që garoni, duke pasur në shpinë, pallat dhe vilë që kanë kushtuar së paku 2 milionë euro e për të cilat jo vetëm nuk është paguar asnjë taksë por mbi të gjitha u mungon burimi”.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn kon_Latn als_Latn als_Latn als_Latn als_Latn als_Latn